อีโมโกวอลเลย์

อีโมโกวอลเลย์ () เป็นสโมสรวอลเลย์บอลหญิงที่ตั้งอยู่ในโกเนกลียาโน ประเทศอิตาลี ก่อตั้งขึ้นในปี ค.ศ. 2012 และเข้าแข่งขันในเซเรียอา 1 ซึ่งเป็นลีกระดับสูงสุดของประเทศอิตาลี

 ประวัติ 
อีโมโกวอลเลย์โกเนกลียาโน หรืออีโมโก มีสัญลักษณ์เป็นเสือดำ ก่อตั้งในวันที่ 15 มีนาคม ค.ศ. 2012 โดยประธานสโมสรชื่อว่า ปีเอโร การ์เบลล็อตโต เจ้าของโรงบ่มไวน์ มีผู้สนับสนุนหลัก คือ Imoco Group สื่อสิ่งพิมพ์ยักษ์ใหญ่ Prosecco Doc ไวน์ชื่อดัง และ Antonio Carraro ธุรกิจรถแทรกเตอร์ เป็นผู้สนับสนุนหลักร่วมด้วย สนามเหย้าของทีมชื่อว่า สนามปาลาเวร์เด (PalaVerde) ตั้งอยู่ที่เมืองโคเนกยาโน แคว้นเตรวีโซ ทางตอนเหนือของประเทศอิตาลี 

อีโมโกอลเลย์ เริ่มเข้าแข่งขันเซเรียอา 1 ในฤดูกาล 2012-13 และสามารถคว้ารองแชมป์ลีกได้ตั้งแต่ปีแรก

ฤดูกาลถัดมา 2013-14 ทีมได้สิทธิ์ในการเข้าแข่งขัน ชิงแชมป์ถ้วยยุโรป หรือซีอีวีแชมเปียนส์ลีก โดยการนำทัพนักกีฬาชาวอเมริกัน คือคาร์ลี ลอยด์ และลอเรน กิบบีเมเยอร์ โดยในฤดูกาลนี้ทีมจบเพียงอันดับที่ 3 ของการแข่งขันลีก

ในฤดูกาล 2015-16 อีโมโกวอลเลย์ ทำผลงานได้ดี สามารถคว้าแชมป์ลีกเป็นสมัยแรกของสโมสร รวมทั้งมีนักกีฬาทีมชาติสหรัฐอเมริกาถึง 4 คน คือ อะลิชา แกลสส์, เรเชล แอดัมส์, เคลซีย์ โรบินสัน และเมแกน อีซี โดยการมาทำทีมของดาวีเด มัซซันตี อดีตหัวหน้าผู้ฝึกสอนทีมชาติอิตาลีอีกด้วย

ฤดูกาล 2016-17 สโมสรสามารถคว้าแชมป์โกปปาอีตาเลีย และอิตาเลียนซูเปอร์คัพเป็นครั้งแรก รวมถึงสามารถเข้าชิงรายการซีอีวีแชมเปียนส์ลีกเป็นครั้งแรก แต่สุดท้ายพลาดท่าให้กับวาคึฟบังค์อิสตันบูล ทีมใหญ่จากประเทศตุรกี 

ในฤดูกาลถัด 2019-20 การเข้ามาของ ปาโอลา เอโกนู ดาวตบทีมชาติอิตาลี เข้ามาผนึกกำลังกับทัพนักกีฬาที่มีอยู่เดิม คือ โมนีกา เด เจนนาโร, ยออันนา วอวอช, คิมเบอร์ลี ฮิลล์ รอบิน เดอ กร็อยฟ์ และมีเรียม ซิลลา ทำให้ทีมลงตัว สามารถคว้าแชมป์ในรายการต่าง ๆ ที่แข่งขัน เช่น วอลเลย์บอลหญิงชิงแชมป์สโมสรโลก 2019 ที่เมืองเจ้อเจียง ประเทศจีน ได้เป็นครั้งแรก รวมทั้งคว้าแชมป์ทุกรายการทั้งหมดของการแข่งขันภายในประเทศ เป็นต้นมา

ฤดูกาล 2020-21 เนื่องจากการระบาดทั่วของโควิด-19 ทีมก็สามารถคว้าแชมป์ในรายการต่าง ๆ ได้ รวมทั้งในรายการซีอีวีแชมเปียนส์ลีก ที่นัดชิงชนะเลิศ ได้เจอกับคู่ปรับ อย่างวาคึฟบังค์อิสตันบูล จากตุรกี สุดท้ายทีมได้ชนะการแข่งขัน 3-2 เซ็ตคว้าแชมป์สมัยแรก และนักกีฬายอดเยี่ยมคือ ปาโอลา เอโกนู

รวมทั้งอีโมโกวอลเลย์ ได้สร้างสถิติโลก คือเป็นทีมที่สามารถชนะ 74 นัดติดต่อกัน หลังจากเอาชนะทีมเตรนตีโน ไป 3-0 เซ็ต และได้บันทึกลงใน กินเนสบุ๊ค โดยสถิติเดิมเป็นของ วาคึฟบังค์ โดยชนะติดต่อกันทั้งหมด 73 นัด

ชื่อทีมก่อนหน้า

 ฤดูกาล	 ชื่อทีมในการแข่งขันภายในประเทศ ชื่อทีมในการแข่งขันระดับนานาชาติ 2012–2013 อีโมโกวอลเลย์ โกเนกลียาโน – 2013–2015 โปรเซกโกดอก-อีโมโกโกเนกลียาโน โปรเซกโกดอก-อีโมโกโกเนกลียาโน 2015–2016 อีโมโกวอลเลย์ โกเนกลียาโน – 2016–2019 อีโมโกวอลเลย์ โกเนกลียาโน อีโมโกวอลเลย์ โกเนกลียาโน 2019–2021 อีโมโกวอลเลย์ โกเนกลียาโน อันโตนีโอ การ์ราโร อีโมโกโกเนกลียาโน 2021–2025 โปรเซกโกดอก อีโมโกโกเนกลียาโน อันโตนีโอ การ์ราโร อีโมโกโกเนกลียาโน 2025– โปรเซกโกดอก อันโตนีโอ การ์ราโร อีโมโก โกเนกลียาโน อันโตนีโอ การ์ราโร โปรเซกโกดอก อีโมโก โกเนกลียาโน

 เกียรติประวัติ 
 20px วอลเลย์บอลหญิงชิงแชมป์สโมสรโลก
 ชนะเลิศ (2): 2019, 2022
 รองชนะเลิศ (1): 2021
 23x23px ซีอีวีวิมินส์แชมเปียนส์ลีก
 ชนะเลิศ (2): 2021, 2024
 รองชนะเลิศ (3): 2017, 2019, 2022
 20px เซเรียอา 1
 ชนะเลิศ (8): 2015–16, 2017–18, 2018–19, 2020–21, 2021–22, 2022–23, 2023–24, 2024–25
 รองชนะเลิศ (1): 2012–13

  20px โกปปาอีตาเลีย
 ชนะเลิศ (7): 2016–17, 2019–20, 2020–21, 2021–22, 2022–23, 2023–24, 2024–25
 รองชนะเลิศ (2): 2017–18, 2018–19

 20px ซูแปร์โกปปาอีตาเลียนา
 ชนะเลิศ (8): 2016, 2018, 2019, 2020, 2021, 2022, 2023, 2024
 รองชนะเลิศ (2): 2013, 2017

 ผู้เล่นชุดปัจจุบัน 
ฤดูกาล 2025–2026
 ทีม 2025–2026 No. รายชื่อผู้เล่น ตำแหน่ง ส่วนสูง (ม.) น้ำหนัก (กก.) วันเกิด1 กาบรีแยลา กีมาไรส์ตัวตีด้านนอก1.80654 จู ถิงตัวตีด้านนอก1.98785 เซเรนา สกอญามิลโลตัวรับอิสระ1.706 เจนนา อีเวิร์ตตัวเซ็ต1.789 มารีนา ลูเบียนตัวบล็อกกลาง1.927410 โมนีกา เด เจนนาโรตัวรับอิสระ1.726311 อิสซาเบลล์ ฮากตัวตีตรงข้าม1.948313 มาทิลเด มูนารีนีตัวบล็อกกลาง1.8814 ยออันนา วอวอช (c)ตัวเซ็ต1.816515 เมริก อาดิกเวตัวตีตรงข้าม1.8316 นีกา ดาลเดอโรปตัวตีด้านนอก1.897218 กริสตีนา คีรีเกลลา ตัวบล็อกกลาง1.957519 ซารา ฟาร์ตัวบล็อกกลาง1.948423 ฟาตูมัตตา ซิลลาห์ตัวตีด้านนอก1.86

หัวหน้าผู้ฝึกสอนและหัวหน้าทีม
หัวหน้าผู้ฝึกสอน
 ฤดูกาล ชื่อ  2012–2014  มาร์โก กัสปารี 2014–2015  นีโกลา เนโกร 2015  อาเลสซันโดร เชียปปีนี 2015–2017  ดาวีเด มัซซันตี 2017–  ดานีเอเล ซานตาเรลลี

หัวหน้าทีม
 ฤดูกาล ชื่อ 2012–2014  รัฟฟาเอลลา คัลโลนี 2014–2015  วาเลนตีนา ฟีโอรีน 2015–2016  วาเลนตีนา อาร์รีเกตตี 2016–2017  เซเรนา ออร์โตลานี 2017–  ยออันนา วอวอช

สนามกีฬาและสถานที่
200px|thumbnail|left|ปาลาเวร์เด สเตเดียม
 พิกัด ที่ตั้ง สนามกีฬา ความจุ ฤดูกาล เตรวีโซ ปาลาเวร์เด 5,344 2012–

ผู้ผลิตชุดและผู้สนับสนุนหลัก
 ฤดูกาล ผู้ผลิตชุด 2012–2013เออร์เรีย  2013–2019มิกาซ่า  2019–โจมา 

 อ้างอิง 

 แหล่งข้อมูลอื่น 

 Official website 





 อีโมโกวอลเลย์ ที่Volleybox.net

หมวดหมู่:สโมสรกีฬาที่ก่อตั้งในปี พ.ศ. 2555
หมวดหมู่:สโมสรวอลเลย์บอลในประเทศอิตาลี